Na temelju članka 2. stavak (3) točka c) i članak 7. stavak (1) točka b) Zakona o Centralnoj banci Bosne i Hercegovine (''Službeni glasnik BiH'', br. 1/97, 29/02, 8/03, 13/03, 14/03, 9/05, 76/06 i 32/07) Upravno vijeće Centralne banke Bosne i Hercegovine na 5. sjednici održanoj 13, 15 i 22.05.2019. godine donosi

**ODLUKU**

**o izmjenama i dopunama Odluke**

**o utvrđivanju operativnih pravila za bruto poravnanje u realnom vremenu**

**Članak 1.**

U Odluci o utvrđivanju operativnih pravila za bruto poravnanje u realnom vremenu (''Službeni glasnik BiH'', broj: 31/16) u članku 2. stavak (3) mijenja se i glasi:

''(3) Sudionici BPRV-a su Centralna banka i banke koje ispunjavaju uvjete iz ove odluke.''

**Članak 2.**

U članku 3. stavak (2) mijenja se i glasi:

''(2) Centralna banka upravlja, kontrolira i nadzire rad sustava BPRV i nadgleda postupke sudionika u sustavu za BPRV.''

Stavak (3) se briše.

**Članak 3.**

Iza članka 6. dodaju se članci 6a. i 6b. koji glase:

''Članak 6a.

(Uvjeti za uključenje u BPRV)

Za uključenje u sustav BPRV banka je obvezna ispuniti sljedeće uvjete:

1. da osigura tehničke uvjete za rad u sustavu BPRV,
2. da je članica SWIFT-a,
3. da ima odobrenje za obavljanje poslova platnog prometa,
4. da ima otvoren račun rezervi kod Centralne banke Bosne i Hercegovine,
5. da ima otvoren račun za poravnanje u BPRV-u,
6. da ima potpisanu Izjavu o prihvatanju operativnih pravila za bruto poravnanje u realnom vremenu.''

Članak 6b.

(Otvaranje računa za poravnanje u BPRV)

(1) Za otvaranje računa za poravnanje u BPRV banka mora:

1. ispuniti uvjete iz članka 6a. točka a), b), c), d) i f) ove odluke,
2. biti uspješno testirana za sudjelovanje u BPRV prema testnim scenarijima koje odredi Centralna banka i
3. pismeno obavijestiti Centralnu banku o datumu početka rada u BPRV.

(2) Nakon što se ispune uvjeti iz stavka (1) ovog članka, Centralna banka otvora račun za poravnanje u BPRV i obavještava banku o datumu rada u BPRV.''

**Članak 4.**

Iza članka 7. dodaje se članak 7a. koji glasi:

''Članak 7a.

(Testiranje sustava BPRV)

Testiranje sustava BPRV se vrši u slučajevima:

1. uključenja novog sudionika u BPRV,
2. kod promjene BIC coda banke,
3. na temelju zahtjeva sudionika i
4. na temelju zahtjeva Centralne banke.''

**Članak 5.**

U članku 18. stavak (5) mijenja se i glasi:

''(5) Ako sudionik – neto dužnik u trenutku potrebe izravnog zaduženja nema dovoljno sredstava na računu za poravnanje, Centralna banka će izvršiti prijenos sredstva u iznosu neto dužničke pozicije s računa rezervi na račun za poravnanje sudionika. Poravnanje pozicije će se izvršiti odmah po osiguranju sredstava na računu za poravnanje.''

**Članak 6.**

(1) Ova odluka stupa na snagu narednog dana od dana objave u ''Službenom glasniku BiH'' a primjenjuje se od 01.06.2019. godine.

(2) Ova odluka se objavljuje u “Službenim novinama Federacije BiH”, “Službenom glasniku Republike Srpske” i “Službenom glasniku Brčko distrikta BiH”.

 Predsjedatelj

 Upravnog vijeća Centralne banke

 Bosne i Hercegovine

 GUVERNER

 dr. Senad Softić

 Broj: UV-122-01-1-1405-3/19 KS

 Sarajevo, 22.05.2019. godine